English: Thank you, Presiding Officer. And can I thank everyone who's taken part in this afternoon's debate? It is a fact that local authorities across Wales are clearly under increasing pressure year in, year out. We know that, they know that, there's no denying it, whatever your view of the reasons for it. As Paul Davies said in opening, we need innovation in local government, and we need action not just words. We need a bottom-up approach that truly engages local communities. As the Welsh Local Government Association has said, the running costs for councils will increase by £750 million by 2019-20. So, it's not rocket science. We need to do things differently, we need innovation and we need to learn from best practice. My own council of Monmouthshire, mentioned by a number of speakers, and led by Peter Fox, has made waves in this area - [Interruption.] OBE, indeed. In many ways, Monmouthshire has been forced to innovate, but it's worked. It is doing more with less than ever before, and the fruits of that are there for all to see. Monmouthshire has achieved that through working closely with business, by having innovative weeks such as Back2Business Week, building up strong relations with local businesses and local firms, so that those firms know where support is when they need it most. In fact, Dawn Bowden, in a passionate speech, spoke about the need to develop strong council links with businesses. You spoke of the need for the local economy to be productive enough to provide that finance for the local economy, for the council to have that money to spend on services. And, yes, many authorities in Wales are dependent on money from the centre - you would expect that in a country such as Wales, with the sort of history we've had - but that's not to say that we shouldn't seek to build up the economic base of those areas so that, over time, hopefully, they can become more self-sufficient, more independent, more confident and have more money to put back into those local economies. That will lift not just the economies of those areas, but the self-esteem of those areas and, moving into the future, the way that they look outwards to the rest of the world. I mentioned Dawn Bowden's contribution, if I can just turn to some of the other contributions that speakers have made, and, Suzy Davies, you spoke heavily about the openness and transparency issue. You said there's a lot of disengagement with local authorities, and you're quite right to ask that question - why is that? Local government, local authorities are actually, or they should be, the most accessible level of government, being the closest to people, but, too often, our constituents do find it easier to come to us in this Chamber, or to go to Westminster - whatever level it may be. They don't automatically go to their local authority. Often, it is cynicism that has been engendered because of the lack of action that they've seen in the past when they have taken issues to their local authorities. So, I think we do need to see a new spirit in our local authorities. We've got the local elections coming up where we can have local councillors who really are looking out for the interests of their constituents. Maybe they do have to be honest with them sometimes and say things aren't possible - that's part of being in democratic life - but that is a discussion that has to be had to get that confidence going that we want to see. Darren Millar was right to return to the vexing issue of the local government funding formula. I do accept the Cabinet Secretary's comment that it wasn't intrinsic to the motion, but if you try to look at this issue separately from that of the funding formula, then everything else falls down, because without that finance, without that fairness, without that new look at the funding formula, I think, in the years to come, we're going to find it very difficult to maintain public services at the local level as we would like to see. I know full well from my time as a county councillor that the local government funding formula is a very complex beast. You do not take on changes to that formula lightly. It is, in fact, for those who understand the formula, a variety of formulas with all the interlinks that have grown up over time. But that's not to say that we shouldn't try, that we shouldn't start on that process of making it fairer. I look across at the Welsh Labour Party, the party that has proclaimed over so many years to be the party of fairness, the party of Wales and the party of localism within Wales. Well, let me tell you, this funding formula is not fair. So, if it isn't fair, then I would suggest that you go back to the drawing board, put the principles where the mouth is and we look at developing a new system as we move forward. If I can turn to Rhianon Passmore - you wouldn't let me intervene on you, probably wisely. To be fair, Rhianon, you weren't quite as partisan as you have been in some speeches. You made some very good points, actually, but you did take us back to the era of austerity, so often prevalent in debates in this Chamber, and I would remind you - you didn't let me at the time - that that era of austerity did follow the era of profligate spending and profligate borrowing and ballooning debt that the Labour Party now don't want us to remind them about. Do you know what? Perhaps if Rhianon Passmore and perhaps if Mark Drakeford had been running the UK Government back in the early 2000s, perhaps we wouldn't have ended up in the mess that we are in. Unfortunately, you weren't, Rhianon. I would probably have supported you. So, we are where we are, and we have to move forward. I'll take an intervention.
Welsh: Diolch i chi, Llywydd. A diolch i bawb sydd wedi cymryd rhan yn y ddadl y prynhawn yma. Mae'n ffaith fod awdurdodau lleol ledled Cymru yn amlwg o dan bwysau cynyddol flwyddyn ar ôl blwyddyn. Rydym yn gwybod hynny, maent hwy'n gwybod hynny, nid oes modd ei wadu, beth bynnag yw eich barn am y rhesymau drosto. Fel y dywedodd Paul Davies wrth agor, mae angen arloesedd mewn llywodraeth leol, ac mae angen gweithredu ac nid geiriau'n unig. Mae arnom angen dull o weithredu o'r gwaelod i fyny sy'n ymgysylltu go iawn â chymunedau lleol. Fel y mae Cymdeithas Llywodraeth Leol Cymru wedi dweud, bydd costau rhedeg cynghorau yn cynyddu £750 miliwn erbyn 2019-20. Felly, nid yw'n eithriadol o ddyrys. Mae angen i ni wneud pethau'n wahanol, mae angen arloesi ac mae angen i ni ddysgu o arferion gorau. Mae fy nghyngor hun yn Sir Fynwy, a grybwyllwyd gan nifer o siaradwyr, ac a arweinir gan Peter Fox, wedi creu argraff yn y maes hwn - [Torri ar draws.] OBE, yn wir. Mewn sawl ffordd, mae Sir Fynwy wedi cael ei gorfodi i arloesi, ond mae wedi gweithio. Mae'n gwneud mwy gyda llai nag erioed o'r blaen, ac mae ffrwyth hynny yno i bawb ei weld. Mae Sir Fynwy wedi cyflawni hyn drwy gydweithio'n agos â busnesau, drwy gael wythnosau arloesol fel Wythnos Back2Business, i adeiladu cysylltiadau cryf gyda busnesau lleol a chwmnïau lleol, fel bod y cwmnïau hynny'n gwybod ble i ddod o hyd i gymorth pan fyddant fwyaf o'i angen. Yn wir, siaradodd Dawn Bowden, mewn araith angerddol, am yr angen i ddatblygu cysylltiadau cryf rhwng cynghorau a busnesau. Fe sonioch am yr angen i'r economi leol fod yn ddigon cynhyrchiol i ddarparu'r cyllid ar gyfer yr economi leol, i'r cyngor gael yr arian i'w wario ar wasanaethau. Ac oes, mae llawer o awdurdodau yng Nghymru yn ddibynnol ar arian o'r canol - byddech yn disgwyl hynny mewn gwlad fel Cymru, gyda'r math o hanes sydd gennym - ond nid yw hynny'n dweud na ddylem geisio adeiladu sylfaen economaidd yr ardaloedd hyn er mwyn sicrhau, dros amser, gobeithio, y gallant ddod yn fwy hunangynhaliol, yn fwy annibynnol, yn fwy hyderus a chael mwy o arian i'w roi'n ôl i mewn i'r economïau lleol hynny. Bydd hynny'n gwella nid yn unig economïau'r ardaloedd hynny, ond hunan-barch yr ardaloedd hynny hefyd ac wrth symud tua'r dyfodol, y ffordd y maent yn edrych tuag allan ar weddill y byd. Soniais am gyfraniad Dawn Bowden, os caf fi droi at rai o'r cyfraniadau eraill y mae siaradwyr wedi'u gwneud, a Suzy Davies, fe siaradoch yn helaeth am fod yn agored a thryloyw. Fe ddywedoch fod llawer o ymddieithrio rhag awdurdodau lleol, ac rydych yn hollol iawn i ofyn pam. Llywodraeth leol yw'r lefel fwyaf hygyrch o lywodraeth mewn gwirionedd, neu fe ddylai fod, gan mai hi sydd agosaf at bobl, ond yn rhy aml, mae ein hetholwyr yn ei chael yn haws dod atom ni yn y Siambr hon, neu i fynd i San Steffan - pa lefel bynnag y bo. Nid ydynt yn mynd yn awtomatig at eu hawdurdod lleol. Yn aml, mae'n deillio o sinigiaeth a grëwyd oherwydd y diffyg gweithredu a welsant yn y gorffennol wrth ddod â materion i sylw eu hawdurdodau lleol. Felly, rwy'n meddwl bod angen i ni weld ysbryd newydd yn ein hawdurdodau lleol. Mae gennym yr etholiadau lleol ar y ffordd lle y gallwn gael cynghorwyr lleol sydd o ddifrif ynglŷn â gwarchod buddiannau eu hetholwyr. Efallai fod yn rhaid iddynt fod yn onest gyda hwy weithiau a dweud nad yw pethau'n bosibl - mae hynny'n rhan o fod mewn bywyd democrataidd - ond mae honno'n drafodaeth sy'n rhaid ei chael er mwyn ennyn yr hyder yr ydym am ei weld. Roedd Darren Millar yn iawn i ddychwelyd at fater blinderus y fformiwla ariannu llywodraeth leol. Rwy'n derbyn sylw Ysgrifennydd y Cabinet nad oedd yn ganolog i'r cynnig, ond os ceisiwch edrych ar y mater hwn ar wahân i'r fformiwla ariannu, bydd popeth arall yn disgyn, oherwydd heb y cyllid hwnnw, heb y tegwch hwnnw, heb yr olwg newydd honno ar y fformiwla ariannu, rwy'n credu, yn y blynyddoedd i ddod, ein bod yn mynd i'w chael yn anodd iawn cynnal gwasanaethau cyhoeddus ar y lefel leol y byddem yn hoffi ei gweld. Gwn yn iawn o fy amser fel cynghorydd sir fod y fformiwla ariannu llywodraeth leol yn fwystfil cymhleth iawn. Nid ydych yn mynd i newid y fformiwla ar chwarae bach. Mewn gwirionedd, i'r rhai sy'n deall y fformiwla, mae'n amrywiaeth o fformiwlâu gyda'r holl gysylltiadau sydd wedi datblygu dros amser. Ond nid yw hynny'n dweud na ddylem geisio, na ddylem ddechrau ar y broses o'i gwneud yn decach. Rwy'n edrych draw ar Blaid Lafur Cymru, y blaid sydd wedi datgan dros gymaint o flynyddoedd mai hi yw plaid tegwch, y blaid ar gyfer Cymru a phlaid lleoliaeth yng Nghymru. Wel, gadewch i mi ddweud wrthych, nid yw'r fformiwla ariannu hon yn deg. Felly, os nad yw'n deg, awgrymaf eich bod yn mynd yn ôl i'r cychwyn, yn rhoi'r egwyddorion ar eich gair a'n bod yn edrych ar ddatblygu system newydd wrth inni symud ymlaen. Os caf droi at Rhianon Passmore - ni wnaethoch adael i mi ymyrryd, sy'n ddoeth mae'n siŵr. I fod yn deg, Rhianon, nid oeddech lawn mor bleidiol ag y buoch mewn rhai areithiau. Gwnaethoch rai pwyntiau da iawn, mewn gwirionedd, ond fe aethoch â ni'n ôl i gyfnod caledi, sydd mor gyffredin mewn dadleuon yn y Siambr hon, a byddwn yn eich atgoffa - ni wnaethoch adael i mi wneud ar y pryd - fod y cyfnod hwnnw o galedi wedi dilyn y cyfnod o wariant afradlon a benthyca afradlon a dyled gynyddol nad yw'r Blaid Lafur yn awr yn dymuno i ni eu hatgoffa yn ei gylch. A wyddoch chi beth? Pe bai Rhianon Passmore ac efallai Mark Drakeford wedi bod yn rhedeg Llywodraeth y DU yn ôl yn y 2000au cynnar, efallai na fyddem yn y llanast hwn. Yn anffodus, nid oeddech, Rhianon. Byddwn wedi eich cefnogi yn ôl pob tebyg. Felly, rydym yn y sefyllfa rydym ynddi, ac mae'n rhaid i ni symud ymlaen. Fe gymeraf ymyriad.